Rygte: MacBook Pro med M2-chip introduceres næste måned

Ifølge en ny rapport, introduceres en ny MacBook Pro næste måned, med Apples next-gen M2-chip.

Apples kommende MacBook Pro med M2-chippen ser ud til at være lige om hjørnet. I hvert fald ifølge en rapport fra det Taiwanesiske medie, DigiTimes.

Rapporten hævder, at Apples partnere i forsyningskæden, holdt produktionen kørende under det Kinesiske nytår, grundet den nye MacBook Pro, som er planlagt en lancering i begyndelsen af marts måned, ifølge kilder i branchen.

“Apple vil angiveligt lancere en bølge af nye enheder i begyndelsen af marts, inklusiv en MacBook Pro, med den nyeste M2-processor, en 5G iPhone SE og ny iPad”. Lyder det fra rapporten.

Bortset fra processoren vil de fleste andre komponenter, der bruges i den nye MacBook Pro, angiveligt have næsten de samme specifikationer som i den eksisterende model med M1-chippen. Kort sagt, skal man altså ikke forvente det store redesign af modellen. En ny MacBook Air M2 forventes også at blive lanceret på et tidspunkt i år,

Apple M2

M2-chippen forventes at have samme antal CPU-kerner som M1, altså 8 kerner. På trods at dette, bliver CPU’en med stor sandsynlighed kraftigere og mere strømeffektiv. Grafikchippen siges også at blive stærkere med 10 kerner, i stedet for 7/8 kerner.

Apple Spring Event i marts måned

Flere rygter peger på, at Apple afholder et Spring Event næste måned, hvor vi bla. kan forvente at se en ny iPhone SE 5G, en ny iPad Air, samt den netop omtalte Macbook Pro med M2-chip, såfremt rygterne taler sandt.

Eventet siges at blive afholdt den 8. marts, men det er indtil videre ubekræftet.